पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। बेटे की मान उतारने के रुपए की बात को लेकर महिला का शनिवार रात पति से विवाद हो गया। झगड़ा होने के बाद पति घर से चला गया। सुबह लौटा तो पत्नी फंदे पर लटकी मिली।
मल्हारगंज पुलिस के अनुसार जूना रिसाला में रहने वाली 28 वर्षीय पूनम और पति राजेश शराब पी रहे थे। दोनों के बीच बेटे राज (12) की मान उतारने की बात को लेकर बहस होने लगी। पूनम ने राजेश से कहा कि तुमने मेरे भाई से मान उतरवाने के लिए 15 हजार रुपए उधार लिए थे, जो आज तक नहीं लौटाए। इसे लेकर उनमें झगड़ा हो गया। आवाज सुन पड़ोसी जमा हो गए।
राजेश को लगा पड़ोसी उसे पीटेंगे। इस पर वह घर से चला गया। सुबह चार बजे घर लौटा तो पूनम फंदे पर लटकी मिली। उधर, राजेंद्र नगर क्षेत्र में शनिवार को सपना ने कृष्णा पटेल निवासी निहालपुर मुंडी के घर फांसी लगा ली। चार साल पूर्व सपना का विवाह बामनखेड़ी निवासी दामोदर से हुआ था। ससुराल वाले उसे परेशान करते थे। शुक्रवार को भी मारपीट की तो पिता उसे घर ले आए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn